stanford-oval/wikipedia huggingface dataset:
ณปภา ตันตระกูล
รางวัลที่ได้รับ

| ปี พ> ศ. | รางวัล | สาขา | ผล | ละครโทรทัศน์ |
| --- | --- | --- | --- | --- |
| 2548 | รางวัลท็อปอวอร์ด 2005 | ดาวรุ่งหญิงยอดเยี่ยม | เสนอชื่อเข้าชิง | บาปรักทะเลฝัน |
| 2552 | รางวัลท็อปอวอร์ด 2009 | นักแสดงยอดเยี่ยม | เสนอชื่อเข้าชิง | มนต์รักข้าวต้มมัด |
| 2552 | รางวัลละครส่งเสริมเศรษฐกิจพอเพียง |  | ได้รับรางวัล | เทพธิดาปลาร้า |
| 2552 | รางวัลนักแสดงนำหญิงดีเด่น |  | ได้รับรางวัล | เทพธิดาปลาร้า |
| 2552 | ผลสำรวจ 1 ใน 5  "สวนดุสิตโพล" | ดาราหญิงที่ชื่นชอบมากที่สุด | ได้รับรางวัล | เทพธิดาปลาร้า |
| 2552 | รางวัลช่อสะอาด |  | ได้รับรางวัล | เทพธิดาปลาร้า |
| 2554 | Star’s Light Awards 2012 | ตาคมบาดใจ | ได้รับรางวัล |  |
| 2557 | รางวัลโล่เกียรติคุณฯ | ลูกที่มีความกตัญญูกตเวทีอย่างสูงต่อแม่ | ได้รับรางวัล |  |
| 2557 | รางวัลญาณสังวร | ผู้บำเพ็ญประโยชน์ต่อสังคม  | ได้รับรางวัล |  |
| 2557 | รางวัลแห่งความเมตตาธรรม |  | ได้รับรางวัล |  |
| 2557 | รางวัลโทรทัศน์ทองคำ ครั้งที่ 29 | นักแสดงสนับสนุนดีเด่น | เสนอชื่อเข้าชิง | รอยรักหักเหลี่ยมตะวัน |
| 2558 | รางวัลมายามหาชน | นักแสดงสมทบหญิงมหาชน (ละคร) | เสนอชื่อเข้าชิง | รอยรักหักเหลี่ยมตะวัน |
| 2558 | รางวัล MThai Top Talk-About Award 2015 | บุคคลหญิงที่ถูกกล่าวถึงมากที่สุด | ได้รับรางวัล |  |
| 2559 | รางวัลมายามหาชน Maya Awards 2016 | ดาราเซ็กซี่ ขวัญใจมหาชน | เสนอชื่อเข้าชิง |  |
| 2559 | รางวัลมายามหาชน Maya Awards 2016 | ดาราคู่จิ้น ขวัญใจมหาชน ร่วมกับ ภาคิน คำวิลัยศักดิ์ | เสนอชื่อเข้าชิง |  |
| 2559 | รางวัลดาราอินไซด์ อวอร์ด | คู่จิ้นแห่งปี ร่วมกับ ภาคิน คำวิลัยศักดิ์ | เสนอชื่อเข้าชิง |  |
| 2561 | รางวัล Thailand zocial awards 2018 | Actress | ได้อับดับสอง |  |
แหล่งข้อมูลอื่น

ณปภา ตันตระกูล ที่เฟซบุ๊ก
Facebook ส่วนตัว ที่เฟซบุ๊ก
ณปภา ตันตระกูล ที่อินสตาแกรม
เว็บไซต์ธุรกิจส่วนตัว ที่เฟซบุ๊ก
ณปภา ตันตระกูล ที่เอกซ์ (ทวิตเตอร์)
แพท ณปภา ที่ช่องยูทูบ ช่องใหม่
แพท ณปภา ที่ช่องยูทูบ ช่องเก่า
| ด ค กรางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม |
| --- | --- |
2546–2551:  ศิริสิน ศิริพรสมาธิกุล (2546)  จารุภัส ปัทมะศิริ (2547)  มณีรัตน์ คำอ้วน (2548)  จินตหรา สุขพัฒน์ (2549)  ภัทรวรินทร์ ทิมกุล (2550)  โฟกัส จีระกุล (2551) 
2552–2562:  เดือนเต็ม สาลิตุล (2552)  อินทิรา เจริญปุระ (2553)  อริสสรา เลอมวณ (2554)  ศิรพันธ์ วัฒนจินดา (2555)  ธิติรัตน์ โรจน์แสงรัตน์ (2556)  อภิญญา สกุลเจริญสุข (2557)  ดวงใจ หิรัญศรี (2558)  อาภา ภาวิไล (2559)  จรินทร์พร จุนเกียรติ (2560)  สู่ขวัญ บูลกุล (2561)  แพรวา สุธรรมพงษ์ (2562)  ณปภา ตันตระกูล (2563)  สุกัญญา มิเกล (2564)
มาจิกเมกเกอร์ ~ อิเซไก มาโฮ โนะ สึกุริกาตะ ~

| --- | --- |
มาจิกเมกเกอร์ ~ อิเซไก มาโฮ โนะ สึกุริกาตะ ~
マジック・メイカー　～異世界魔法の作り方～ (Majikku Meikā: Isekai Mahō no Tsukurikata)
แนว: ต่างโลก
นวนิยายชุด
เขียนโดย: คาซึกิ คาบุรางิ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 9 มิถุนายน พ.ศ. 2560 – ปัจจุบัน
ไลต์โนเวล
เขียนโดย: คาซึกิ คาบุรางิ
วาดภาพโดย: คุรุริ
สำนักพิมพ์: Media Factory
ในเครือ: MF Books
กลุ่มเป้าหมาย: ชาย
วางจำหน่ายตั้งแต่: 25 พฤษภาคม พ.ศ. 2563 – ปัจจุบัน
จำนวนเล่ม: 3
มังงะ
เขียนโดย: คาซึกิ คาบุรางิ
วาดภาพโดย: โทโมโซ นิชิโอกะ
สำนักพิมพ์: Mag Garden
ในเครือ: Blade Comics
นิตยสาร: Manga Doa
กลุ่มเป้าหมาย: โชเน็ง
วางจำหน่ายตั้งแต่: 19 มิถุนายน พ.ศ. 2564 – 4 กุมภาพันธ์ พ.ศ. 2566
จำนวนเล่ม: 3
อนิเมะโทรทัศน์
กำกับโดย: คาซูโอมิ โคกะ
เขียนบทโดย: เคอิจิโร่ โอจิ
ดนตรีโดย: เคอิ โยชิคาวะ คานะ ฮาชิงุจิ
สตูดิโอ: Studio Deen
ถือสิทธิ์โดย: ครันชีโรล
เครือข่าย: ทีวีโตเกียว, ทีวีโอซากะ, BS NTV, AT-X
ฉาย:  9 มกราคม พ.ศ. 2568  – ปัจจุบัน
ตอน: 3
มาจิกเมกเกอร์ ~ อิเซไก มาโฮ โนะ สึกุริกาตะ ~ (マジック・メイカー　～異世界魔法の作り方～, Majikku Meikā: Isekai Mahō no Tsukurikata,  "วิธีสร้างเวทมนตร์ต่างโลก") เป็นซีรีส์ไลต์โนเวลญี่ปุ่น เขียนโดย คาซุกิ คาบุรางิ และวาดภาพประกอบโดย คุรุริ เริ่มเผยแพร่ทางออนไลน์ครั้งแรกในเดือนมิถุนายน พ.ศ. 2560 บนเว็บไซต์นิยายที่สร้างโดยผู้ใช้งาน โชเซ็ตสึกะ นิ นาโร ต่อมาถูกซื้อกิจการโดย Media Factory ซึ่งได้ตีพิมพ์ออกมาทั้งหมด 3 เล่มตั้งแต่เดือนพฤษภาคม พ.ศ. 2563 ภายใต้สำนักพิมพ์ไลต์โนเวล MF Books นอกจากนี้ยังมีการดัดแปลงเป็นมังงะ วาดภาพโดย โทโมโซ นิชิโอกะ เผยแพร่ผ่านแอปพลิเคชัน Manga Doa ตั้งแต่เดือนมิถุนายน พ.ศ. 2564 ถึงเดือนกุมภาพันธ์ พ.ศ. 2566 และตีพิมพ์รวบรวมเป็นฉบับ ทังโกบง ทั้งหมด 3 เล่มโดย Mag Garden รวมถึงอนิเมะชุดโทรทัศน์ที่ผลิตโดยสตูดิโอดีน ซึ่งฉายรอบปฐมทัศน์ไปในเดือนมกราคม พ.ศ. 2568
สื่อตีพิมพ์ > ไลต์โนเวล

ผลงานเขียนโดย คาซุกิ คาบุรางิ เรื่องนี้เริ่มเผยแพร่ทางออนไลน์บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่วันที่ 9 มิถุนายน พ.ศ. 2560 ต่อมาถูกซื้อกิจการโดย Media Factory ซึ่งเริ่มตีพิมพ์พร้อมภาพประกอบโดย คุรุริ ภายใต้สำนักพิมพ์ไลต์โนเวล MF Books ตั้งแต่วันที่ 25 พฤษภาคม พ.ศ. 2563 มีการตีพิมพ์ออกมาทั้งหมด 3 เล่มจนถึงเดือนธันวาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  25 พฤษภาคม พ.ศ. 2563 | 978-4-04-064655-8 |
| 2 |  25 ธันวาคม พ.ศ. 2563 | 978-4-04-680072-5 |
| 3 |  25 ธันวาคม พ.ศ. 2567 | 978-4-04-683826-1 |
สื่อตีพิมพ์ > มังงะ

มังงะดัดแปลงโดย โทโมโซ นิชิโอกะ เริ่มตีพิมพ์เป็นตอน ๆ บนแอป Manga Doa ตั้งแต่วันที่ 19 มิถุนายน พ.ศ. 2564 จนถึงวันที่ 4 กุมภาพันธ์ พ.ศ. 2566 โดยตอนของมังงะนี้ถูกรวบรวมเป็นเล่ม ทังโกบง ทั้งหมดสามเล่ม จัดพิมพ์โดย Mag Garden ตั้งแต่เดือนธันวาคม พ.ศ. 2564 ถึงกุมภาพันธ์ พ.ศ. 2566
| # | วันที่ออกจำหน่าย | ISBN |
| --- | --- | --- |
| 1 |  9 ธันวาคม พ.ศ. 2564 | 978-4-8000-1153-4 |
| 2 |  9 สิงหาคม พ.ศ. 2565 | 978-4-8000-1226-5 |
| 3 |  9 กุมภาพันธ์ พ.ศ. 2566 | 978-4-8000-1297-5 |
สื่อตีพิมพ์ > อนิเมะ

อนิเมะชุดโทรทัศน์ได้รับการประกาศเมื่อวันที่ 10 กรกฎาคม พ.ศ. 2567 โดยผลิตโดย Studio Deen กำกับโดย คาซูโอมิ โคงะ เขียนบทโดย เคอิอิจิโร่ โอจิ ออกแบบตัวละครโดย ทาคายูกิ โนกุจิ และดนตรีประกอบโดย เคอิ โยชิคาวะ และ คานะ ฮาชิกุจิ ออกอากาศครั้งแรกเมื่อวันที่ 9 มกราคม พ.ศ. 2568 ทางช่อง ทีวีโตเกียว และช่องอื่น ๆ  เพลงเปิดเรื่องคือ "Kirameki" (ประกายแสง) โดย XIIX ขณะที่เพลงจบเรื่องคือ "Yoake no Uta" (บทเพลงแห่งรุ่งอรุณ) โดย Humbreaders ครันชีโรล จะสตรีมซีรีส์นี้
แหล่งข้อมูลอื่น

Web novel at Shōsetsuka ni Narō (ในภาษาญี่ปุ่น)
Manga official website (ในภาษาญี่ปุ่น)
Anime official website (ในภาษาญี่ปุ่น)
มาจิกเมกเกอร์ ~ อิเซไก มาโฮ โนะ สึกุริกาตะ ~ (นิยาย) ที่เครือข่ายข่าวอนิเมะ
สยาม (แก้ความกำกวม)

สยาม อาจหมายถึง
สยาม ชื่อเก่าของประเทศไทย ในพื้นที่ทางประวัติศาสตร์หมายถึงภาคกลางของประเทศไทย ดูเพิ่มที่ อาณาจักรสยาม
วิธีสยาม หรือวิธีลาลูแบร์ วิธีการสร้างจัตุรัสกล
สยามพิวรรธน์ ธุรกิจผู้บริหารศูนย์การค้า
สยามทาคาชิมายะ ห้างสรรพสินค้า
สถานที่

ย่านการค้าสยาม ซึ่งประกอบด้วยสถานที่ที่มีคำว่า สยาม ในชื่อ ได้แก่
ห้างสรรพสินค้ากลุ่มวันสยาม ซึ่งพัฒนาโดยสยามพิวรรธน์ ประกอบด้วย
สยามพารากอน
สยามเซ็นเตอร์
สยามดิสคัฟเวอรี
สยามสแควร์ ศูนย์การค้าแนวราบ ประกอบด้วย
สยามสแควร์วัน ห้างสรรพสินค้าแบบเปิด
โรงภาพยนตร์สยาม โรงภาพยนตร์ที่ปัจจุบันถูกรื้อถอนและเป็นที่ตั้งของสยามสแควร์วัน
อาคารสยามกิตติ์ ศูนย์รวมสถาบันกวดวิชา
สถานีสยาม สถานีรถไฟฟ้าบีทีเอส
สยามนิรมิต โรงละคร
มหาวิทยาลัยสยาม มหาวิทยาลัยในเขตภาษีเจริญ กรุงเทพมหานคร
โรงเรียนเทคโนโลยีสยาม โรงเรียนใน เขตบางกอกใหญ่ กรุงเทพมหานคร
ถนนสยาม
ถนนสยาม เมืองเบรสต์ แคว้นเบรอตาญ ประเทศฝรั่งเศส
ถนนสยาม เมืองปารีส ประเทศฝรั่งเศส
ถนนสยาม เมืองแซงต์-มาแซล ประเทศฝรั่งเศส
ไอคอนสยาม ศูนย์การค้าและที่พักอาศัย
ภาพยนตร์

สยามสแควร์ (ภาพยนตร์ พ.ศ. 2527) - ภาพยนตร์โดย ศุภักษร
สยามสแควร์ (ภาพยนตร์ พ.ศ. 2560) - ภาพยนตร์โดย ไพรัช คุ้มวัน
รักแห่งสยาม - ภาพยนตร์โดย ชูเกียรติ ศักดิ์วีระกุล
บุคคล

สยาม สังวริบุตร ผู้กำกับ
สยาม เมียวบัน ตัวละครหนึ่งการ์ตูนญี่ปุ่นเรื่อง วันพีซ
คณะอนุญาโตตุลาการ (วิกิพีเดียภาษาอังกฤษ)

คณะอนุญาโตตุลาการแห่งเว็บไซต์วิกิพีเดียภาษาอังกฤษเป็นคณะผู้เขียน (editor) ที่กำหนดคำวินิจฉัยชี้ขาดซึ่งมีผลผูกมัดในข้อพิพาทระหว่างผู้เขียนอื่นในวิกิพีเดียภาษาอังกฤษ จิมมี เวลส์ก่อตั้งคณะอนุญาโตตุลาการขึ้นเมื่อวันที่ 4 ธันวาคม 2546 โดยเป็นการขยายอำนาจตัดสินใจซึ่งเขาเคยถือในฐานะเจ้าของเว็บไซต์ คณะอนุญาโตตุลาการทำหน้าที่เสมือนศาลชั้นที่สุดสำหรับข้อพิพาทระหว่างผู้เขียน และได้ตัดสินมาแล้วหลายร้อยคดีตราบจนปัจจุบัน นักวิชาการผู้วิจัยเกี่ยวกับการระงับข้อพิพาทพิจารณาคณะอนุญาโตตุลาการเนื่องจากกิจกรรมของคณะฯ และยังได้รับรายงานในสื่อสาธารณะที่เชื่อมโยงกับคำวินิจฉัยคดีและข้อโต้เถียงที่เกี่ยวกับวิกิพีเดียหลายครั้ง
ประวัติ

เมื่อเดือนตุลาคม 2546 Alex T. Roshuk ซึ่งขณะนั้นเป็นที่ปรึกษากฎหมายของมูลนิธิวิกิมีเดีย ร่างแบบร่างการไกล่เกลี่ยและการอนุญาโตตุลาการยาว 1,300 คำ โดยเป็นส่วนหนึ่งของการอภิปรายเรื่องมารยาทบนวิกิพีเดีย แบบร่างนี้วิวัฒนาเป็นคณะกรรมการไกล่เกลี่ยและคณะอนุญาโตตุลาการ ซึ่งจิมมี เวลส์ประกาศอย่างเป็นทางการเมื่อวันที่ 4 ธันวาคม 2546 ต่อมา มโนทัศน์ "คณะอนุญาโตตุลาการ" มีชุมชนอื่นในโครงการที่มูลนิธิวิกิมีเดียดำเนินการรับไปใช้
เมื่อแรกก่อตั้ง คณะอนุญาโตตุลาการประกอบด้วยอนุญาโตตุลาการ 12 คน แบ่งเป็น 3 กลุ่ม กลุ่มละ 4 คน จนถึงปี 2551 คณะฯ ได้มีคำวินิจฉัยแล้ว 371 คดี โดยมีการแก้ไขตั้งแต่การตักเตือนไปจนถึงการห้าม (ban)
ความสนใจและข้อโต้เถียง

การศึกษาทางสถิติใน Emory Law Journal ชี้ว่า คณะอนุญาโตตุลาการโดยทั่วไปยึดหลักการเพิกเฉยต่อเนื้อหาข้อพิพาทผู้ใช้และมุ่งให้ความสนใจความประพฤติของผู้ใช้ การศึกษาเดียวกันยังพบว่า แม้ทุกคดีจะมีการวินิจฉัยตามความเป็นจริง แต่มีความเชื่อมโยงระหว่างประเภทของความประพฤติที่เกิดขึ้นกับทางแก้และคำวินิจฉัยที่คณะอนุญาโตตุลาการกำหนด
ในปี 2550 อนุญาโตตุลาการคนหนึ่งที่ใช้ชื่อผู้ใช้ Essjay ลาออกจากคณะอนุญาโตตุลาการและคณะฯ พบว่า เขาโกหกเกี่ยวกับวุฒิทางวิชาการและประสบการณ์อาชีพในการสัมภาษณ์กับเดอะนิวยอร์กไทมส์ครั้งหนึ่ง ในเดือนพฤษภาคม 2552 อนุญาโตตุลาการคนหนึ่งที่ใช้ชื่อผู้ใช้ Sam Blacketer ลาออกจากคณะอนุญาโตตุลาาการหลังทราบว่าเขาปกปิดการแก้ไขในอดีตเพื่อให้ได้รับตำแหน่ง
ในปี 2552 คณะอนุญาโตตุลาการได้รับความสนใจจากสื่อหลังมีคำวินิจฉัยห้าม "เลขที่อยู่ไอพีทั้งหมดซึ่งศาสนจักรไซแอนโทโลจี [Church of Scientology] และที่มีความสัมพันธ์กับศาสนจักรฯ เป็นเจ้าของหรือดำเนินการ ตามการตีความอย่างกว้าง" โดยเป็นส่วนหนึ่งของคดีเกี่ยวกับไซแอนโทโลจีคดีที่สี่ การกระทำดังกล่าวมี "บรรทัดฐานน้อย" ในประวัติศาสตร์แปดปีของวิกิพีเดียและได้รับรายงานในสำนักข่าวสำคัญหลายแห่ง เช่น เดอะนิวยอร์กไทมส์ เอบีซีนิวส์ และเดอะการ์เดียน
ในเดือนกรกฎาคม 2555 คณะอนุญาโตตุลาการห้าม Ashley van Haeften ประธาน Wikimedia UK เนื่องจาก "การละเมิดจารีตและนโยบายของวิกิพีเดียหลายครั้ง" ทว่าแม้จะมีการห้ามดังกล่าว คณะกรรมการ Wikimedia UK ยัง "เห็นพ้องต้องกันในมุมมองที่ว่าคำวินิจฉัยนี้ไม่ส่งผลต่อบทบาทของเขาในฐานะผู้จัดการดูแลทรัพย์สินของมูลนิธิ" ในวันที่ 2 สิงหาคม 2555 van Haeften ลาออกจากตำแหน่งประธาน Wikimedia UK เขาไม่ต้องการอยู่เพื่อให้เกิด "ความแบ่งแยกในชุมชน WMUK ต่อบทบาทของเขาในฐานะประธาน" การลาออกดังกล่าวมีขึ้นหลังมีการเรียกการประชุมใหญ่วิสามัญเพื่ออภิปรายเหตุการณ์ล่าสุดเกี่ยวกับการห้ามนี้
แหล่งข้อมูลอื่น

หน้าคณะอนุญาโตตุลาการแห่งวิกิพีเดียภาษาอังกฤษ (อังกฤษ)
ใครว่าข้าชั่ว

| ใครว่าข้าชั่ว |
| --- | --- |
กำกับ: เชาว์ มีคุณสุต
เขียนบท: อ. อ่ำเสงี่ยม
บทภาพยนตร์: อ. อ่ำเสงี่ยม
อำนวยการสร้าง: เกหลง เก่งทุกทาง
ถ่ายภาพ: ศานิตย์ รุจิรัตน์ตระกูล
บริษัทผู้สร้าง: เทพธานินทร์ภาพยนตร์  
วันฉาย: 29 เมษายน 2521 (2521-04-29)
ใครว่าข้าชั่ว เป็นภาพยนตร์ไทยแนวโลดโผน ดรามา เพลง ขนาด 35 มม. พากย์เสียงในฟิล์ม ปี 2521 จากการกำกับของเชาว์ มีคุณสุต นำแสดงโดยสรพงศ์ ชาตรี, อุเทน บุญยงค์ เนาวรัตน์ ยุกตะนันท์, เศรษฐา ศิระฉายา, ดามพ์ ดัสกร, กำธร สุวรรณปิยะศิริ, ดวงชีวัน โกมลเสน, ทาริกา ธิดาทิตย์ และวิทยา สุขดำรงค์ เข้าฉายครั้งแรกเมื่อวันที่ 29 เมษายน พ.ศ. 2521 ที่โรงภาพยนตร์แอมบาสเดอร์ พาราเมาท์ และออสการ์
เนื้อเรื่อง

ใครว่าข้าชั่ว เรื่องราวของ เดช (สรพงศ์ ชาตรี) จอมโจรชื่อดังที่ออกปล้นพร้อมกับ ขาว (เศรษฐา ศิระฉายา) เพื่อนและมือขวาคนสนิทและพวกเพื่อหาเงินส่งเสีย สัมพันธ์ (อุเทน บุญยงค์) เพื่อนสนิทสมัยเด็กเรียนให้จบสูง ๆ แต่สัมพันธ์กลับไม่อยากพึ่งเงินของเดช จึงออกหางานทำเป็นบ๋อยในไนต์คลับเก็บเงินส่งตัวเองจนเรียนจบและสอบได้เป็นตำรวจ
ทางด้านเดชและพวกออกปล้นรถทัวร์แต่กลับถูกแจ้ซึ่งเป็นเพื่อนในแก๊งรวมถึง เกิด (วิทยา สุขดำรงค์) ผู้จัดการไนต์คลับที่แจ้ทำงานอยู่หักหลังแจ้งข่าวให้กับตำรวจทำให้ตำรวจสามารถจับกุมเดชและพวกเข้าห้องขังได้สำเร็จ จนได้เจอกับ ไกร (ดามพ์ ดัสกร) โจรรุ่นพี่และทำการแหกห้องขังออกมาก่อนผันตัวเป็นมือปืนรับจ้าง
เดชจึงเริ่มปฏิบัติการล้างแค้นแจ้ด้วยการบุกไปบ้านของแจ้ข่มขืน จริยา (เนาวรัตน์ ยุกตะนันท์) ซึ่งทำงานเป็นสมุห์บัญชีในบริษัทนำเข้ารถของ นีย์ (ดวงชีวัน โกมลเสน) น้องสาวของ สารวัตรฤทธิ์ (กำธร สุวรรณปิยะศิริ) สารวัตรมือปราบโดยไม่รู้เลยว่าจริยาเป็นน้องสาวของแจ้และเป็นคนรักของสัมพันธ์เพื่อนรัก รวมถึงยิงแม่ของแจ้และจริยาที่ส่งเสียงร้องขอความช่วยเหลือ และตัวของแจ้ที่กลับมาบ้านจนตาย โดยก่อนหน้านั้นสารวัตรได้มอบหมายให้นีย์ไปสืบข่าวของเดชและพวกที่ไนต์คลับจนเจอเดชและถูกเดชจับตัวไปก่อนจะเสียตัวให้กับเดชทำให้เดชหนีรอดไปได้
ต่อมาเดชได้รับว่าจ้างจากเกิดและ รุ้งดาว (ทาริกา ธิดาทิตย์) เมียน้อยของ เสี่ยอิทธิพล (บุญส่ง เคหะทัต) เจ้าของไนต์คลับผ่านไกรซึ่งผันตัวมาเป็นเอเยนต์จัดหามือปืนให้ช่วยฆ่าเสี่ยเนื่องจากเกิดและรุ้งดาวเป็นชู้กันและหวังจะฮุบกิจการไนต์คลับ ทั้งคู่ได้ไปแจ้งความกับสารวัตรฤทธิ์โดยไม่รู้ว่าสารวัตรได้แอบอัดเสียงจนรู้ว่าทั้งคู่เป็นผู้บงการ หลังจากนั้นทั้งรุ้งดาวและเกิดเบี้ยวไม่ยอมจ่ายเงินค่าจ้างจำนวน 200,000 บาททำให้ไกรต้องบุกไปทวงเงินค่าจ้างถึงที่ไนต์คลับ
จากนั้น สัมพันธ์ได้มาหาจริยาและได้รู้ความจริงจากปากของจริยาว่ากำลังตั้งท้องลูกของเดช ทำให้สัมพันธ์รู้สึกเสียใจและโกรธเดช จึงได้นัดเดชออกมาเคลียร์กลางสายฝนและบอกความจริงเรื่องจริยากำลังตั้งท้องให้เดชฟังก่อนจะเกิดการชกต่อยกันขึ้น ทำให้เดชเริ่มสำนึกและจะกลับตัวเป็นคนดีและหาเงินมาดูแลจริยาและลูก โดยบุกไปหาจริยาถึงที่บ้านและได้ยินที่จริยาขู่ว่าจะไม่ให้ลูกเกิดมา เดชจึงขอร้องก่อนจะเดินออกจากบ้านไป
เดชและขาวตัดสินใจชิงทรัพย์หน้าธนาคารแต่ไม่สำเร็จแถมขาวยังถูกตำรวจที่เฝ้าธนาคารยิงอาการสาหัส เดชจึงขี่มอเตอร์ไซค์พาขาวหนีก่อนจะไปได้ยินเสียงหญิงสาวที่กำลังจะถูกข่มขืนอยู่ข้างทาง ด้วยจิตสำนึกที่กำลังจะกลับตัวเป็นคนดี เดชจึงฆ่าคนร้ายจนตายทำให้หญิงสาวรอดมาได้ขณะที่ขาวสิ้นใจคาอ้อมกอดของเดชโดยได้เห็นความดีที่เพื่อนทำก่อนตาย
ต่อมาไกรติดต่อให้เดชไปยิงเทศมนตรีคนหนึ่งที่ทำเพื่อบ้านเมืองโดยได้รับการว่าจ้างจากเสี่ยจั๊ว แต่เดชปฏิเสธและเกิดการต่อสู้กันขึ้น สุดท้ายเป็นเดชที่ลั่นไกปลิดชีพไกรได้สำเร็จ จากนั้นจึงตามไปเก็บเสี่ยจั๊วผู้ว่าจ้างแต่ก็ทำให้เดชถูกลูกน้องคนหนึ่งของเสี่ยจั๊วยิงอาการสาหัส เมื่อรู้ตัวว่าไม่รอดแน่แล้วจึงฝากจดหมายให้เพื่อนคนเดียวที่เหลืออยู่ไปส่งให้จริยาและกำชับให้เลิกทำชั่วกลับตัวเป็นคนดีและห้ามกลับมาที่โรงสีเป็นอันขาด ทางด้านจริยาเมื่อได้อ่านจดหมายจึงรู้ว่าเดชบอกที่ซ่อนและกำชับให้บอกสัมพันธ์ที่ตอนนี้เป็นตำรวจใต้บังคับบัญชาของสารวัตรให้นำกำลังมาจับกุมเพื่อให้นำเงินค่าหัว 50,000 บาทมาดูแลลูก
ตัวละครและนักแสดง

| นักแสดงหลัก> ตัวละคร | นักแสดงหลัก> นักแสดง |
| --- | --- |
เดช: สรพงศ์ ชาตรี
สัมพันธ์: อุเทน บุญยงค์
จริยา: เนาวรัตน์ ยุกตะนันท์
สารวัตรฤทธิ์: กำธร สุวรรณปิยะศิริ
ไกร: ดามพ์ ดัสกร
แหล่งข้อมูลอื่น

ใครว่าข้าชั่ว ทางเว็บไซต์ ไทยบันเทิง
จาง เว่ย์เจี้ยน

จาง เหว่ยเจี้ยน (จีนตัวย่อ: 张卫健; จีนตัวเต็ม: 張衛健; พินอิน: Zhāng Wèijiàn) หรือ Dicky Cheung เกิดวันที่ 8 กุมภาพันธ์ ค.ศ.1965 (พ.ศ. 2508) เกาะฮ่องกง นักแสดงละครซีรีส์อันดับหนึ่งของค่ายโทรทัศน์ทีวีบี (TVB) แห่งยุคกลางทศวรรษที่ 90 ต่อจากกัว จิ้นอัน คู่สมรส จางเชี่ยน มีบุตรแล้ว
| จาง เหว่ยเจี้ยน |
| --- | --- |

สารนิเทศภูมิหลัง
เกิด: วันที่ 8 กุมภาพันธ์ พ.ศ. 2508 (59 ปี) จาง เหว่ยเจี้ยน  ฮ่องกงของบริเตน
คู่สมรส: "จางเชี่ยน" (Jess Zhang Qian) (สมรส พ.ศ. 2547)
อาชีพ: นักแสดง, นักร้อง
ปีที่แสดง: พ.ศ. 2527 - ปัจจุบัน
ผลงานเด่น: ซุนหงอคง ใน ไซอิ๋ว ภาค 1 ศึกเทพอสูรสะท้านฟ้า (2539) และ เห้งเจียจอมอิทธิฤทธิ์ (2545)   ปึง ซีเง็ก ใน ปึงซีเง็ก หักด่านมนุษย์ทองคำ (2542)   อุ้ยเสี่ยวป้อ ใน อุ้ยเสี่ยวป้อ เทพบุตรไร้เทียมทาน (2543)   จางซานฟง ใน ไทเก็ก จางซานฟง (2544)   ปุ๊ต่ง ใน เณรน้อยยอดอัจฉริยะ (2544)
สังกัด: สถานีโทรทัศน์ทีวีบี
ประวัติ

จาง เหว่ยเจี้ยน หรือ Dicky Cheung เข้าวงการบันเทิงด้วยการประกวดร้องเพลงและได้เป็นนักแสดงสังกัดค่ายสถานีโทรทัศน์ทีวีบี (TVB) ฮ่องกง แจ้งเกิดจากละครซีรีส์ชุด แค้นดาบสุริยันจันทรา (Mystery of the Twin Swords, 1991) แสดงคู่กับ กัว จิ้นอัน (郭晉安-郭晋安 / Kwok Chun On - Guo Jin An หรือ Roger Kwok) พระเอกอันดับหนึ่งของค่ายโทรทัศน์ทีวีบี (TVB) แห่งยุคต้นทศวรรษที่ 90s ในช่วงแรกของการเป็นนักแสดง จาง เว่ย์เจี้ยนถูกค่ายสถานีโทรทัศน์ทีวีบี (TVB) ผลักดันให้เป็นนักแสดงดาวรุ่งแห่งวงการภาพยนตร์ฮ่องกงร่วมกับ กัว ฟู่เฉิง, หลีหมิง และเจิ้ง อี้เจี้ยน โดยผู้กำกับคนดังแห่งยุคหวัง จิง ปลุกปั้นเขาให้รับบทพระเอกในภาพยนตร์ดัดแปลงจากเกมส์ สตรีทไฟเตอร์ เรื่อง บันล๊อค ผู้ชายทะลุเวลา (Future Cops, 1993) รับบทเป็นพระเอกลูกคู่กับกัว ฟู่เฉิง ในภาพยนตร์เรื่อง จอมยุทธเจ้าสำราญ (Kung Fu Scholar, 1993) เขาเคยถูกวางตัวให้เป็นนักแสดงตลกต่อจากโจว ซิงฉือ โดยรับบทพระเอกในภาพยนตร์เรื่อง คนอยากหญ๋ายส์ ภาค 2 (My Hero 2, 1993) หนังภาคต่อของโจว ซิงฉือ และยังได้ออกอัลบั้มเพลงภาษากวางตุ้งหลายอัลบั้ม แต่เขากลับประสบความสำเร็จอย่างสูงสุดในสายงานละครซีรีส์ เป็นนักแสดงซีรีส์อันดับหนึ่งของค่ายโทรทัศน์ทีวีบี (TVB) แห่งยุคกลางทศวรรษที่ 90 มีผลงานซีรีส์โด่งดังทั่วเอเชียหลายต่อหลายเรื่อง เช่น ไซอิ๋ว ศึกเทพอสูรสะท้านฟ้า (Journey to the West, 1996)  อุ้ยเสี่ยวป้อ เทพบุตรไร้เทียมทาน (The Duke of Mount Deer, 2000) เป็นต้น ปัจจุบัน เป็นนักแสดงสังกัดค่ายสถานีโทรทัศน์ทีวีบี (TVB) ฮ่องกง
ผลงาน > รายการโทรทัศน์

Heroes of Sui and Tang Dynasties (2012)
The Legend of Hundred Family Surnames (2011)
The Next Magic (2011)
Shi Da Qi Yuan (2008)
The Kung Fu Master Wong Fei Hung (2008)
Project A  (2007)
Ayo  (2007)
The Proud Twins (2005)
Magic Chef (2005)
Hero / Tian Xia Di Yi / Number One in the World (2005)
The Luckiest Man (2005)
The Legend of the Treasure Basin (2004)
Kung Fu Soccer (2004)
Taiji Prodigy (2003)
The Monkey King: Quest for the Sutra (2002)
The Luckiest Man (2003)
Mr. Winner (2002)
Smart Kid (2001)
Chess Warriors (2001)
The New Adventures of Chor Lau-heung (2001)
Duke of Mount Deer 2000 (2000)
Young Hero Fang Shiyu (1999)
Swordman I (1999)
Happy Flying Dragon (1997)
Journey to the West (1996) - Sun Wukong
The Buddy Gang (1995)
Edge of Righteousness (1992)
Wong Fei Hung Returns (1992)
Mystery of the Twin Swords II (1992)
Mystery of the Twin Swords (1991)
The Little boy from China  (1991)
The Saga of the Lost Kingdom (1988)
The Legend of the Book and the Sword (1987)
ผลงาน > ภาพยนตร์

72 Tenants of Prosperity (2010)
Champions (2008)
Eastern Legend (2007)
Golden Chicken 2 (2003)
Shaolin Popey II Messy Temple (1994)
Bloody Brothers (1994)
Chez 'n Ham (1993)
Even Mountains Meet (1993)
Holy Weapon (1993)
Hero of Hong Kong 1949 (1993)
Last Hero in China (1993)
Kung Fu Scholar (1993) - Lun Man Chui (Cantonese)
The Black Panther Warriors (1993)
Prince of Portland Street (1993)
My Hero 2 (1993)
Future Cops บัลล็อก ผู้ชายทะลุเวลา (1993)
Hero – Beyond the Boundary of Time (1993)
Vampire Family (1993)
To Miss with Love (1988)
The Good, the Bad & the Beauty (1988)
Puppy Love (1985)
Crazy Games (1985)
Young Cops (1985)
เจเอ็นอาร์ คลาสซี 56
ประวัติ > จุดเริ่มต้นของรถจักรไอน้ำโมกุล C56

การก่อสร้างทางรถไฟซึ่งดำเนินต่อเนื่องมาตั้งแต่ปี พ.ศ. 2415 (สมัยเมจิ 5) ได้เปลี่ยนไปสู่สนับสนุนก่อสร้างเส้นทางสายรองที่กระจัดกระจาย ซึ่งความต้องการด้านการขนส่งมีไม่มากท่ามกลางแรงกดดันทางการเมืองเมื่อโอกาสในการพัฒนาเส้นทางสายหลักชัดเจนขึ้น
ในขณะนั้น รถจักรไอน้ำในเส้นทางเหล่านี้เป็นรุ่นเก่าที่ถูกปลดประจำการเส้นทางเนื่องจากไม่สามารถกับความต้องการและความเร็วที่เพิ่มขึ้นในเส้นทางเดินรถ รวมถึงรถจักรนำเข้าต่างๆ อย่างไรก็ตาม เนื่องจากช่องโหว่ของอุปสรรคระหว่างเส้นทางหลักและเส้นทางรอง รถจักรไอน้ำในเส้นทางหลักมีขนาดใหญ่มากเกินไปที่จะเปลี่ยนไปใช้เส้นทางสายรอง แม้ว่าจะเป็นรุ่นเก่าก็ตาม และการบำรุงรักษาเนื่องจากอายุของหัวรถจักรนำเข้าและความยากลำบากในการยึดชิ้นส่วน คาดว่าจะมีต้นทุนบำรุงรักษาที่เพิ่มขึ้น
ดังนั้นในช่วงต้นยุคโชวะ จึงมีการวางแผนจัดหารถจักรไอน้ำสำหรับเส้นทางสายรองที่มีขนาดเล็กและน้ำหนักเบา และบำรุงรักษาง่ายกว่าเส้นทางสายหลัก
ประวัติ > ก่อนสงครามโลกครั้งที่ 2 (พ.ศ. 2478 - พ.ศ. 2482)

เนื่องจากเดิมทีรถจักรไอน้ำ C56 ถูกสร้างขึ้นมาเพื่อใช้งานภายในประเทศญี่ปุ่นในช่วงปี พ.ศ. 2478 ซึ่งในเวลานั้นประเทศญี่ปุ่นได้เปลี่ยนมาใช้งานระบบห้ามล้อลมอัดหมดแล้ว รวมถึงได้เปลี่ยนเครื่องพ่วงจากแบบขอและห่วงคานเกลียวมาเป็นแบบอัตโนมัติ จึงต้องเปลี่ยนขอพ่วงแบบอัตโนมัติมาเป็นขอพ่วง ABC แทน ซึ่งมีระดับที่ต่ำกว่าเดิมต้องวางช่องของรังเครื่องพ่วงขึ้นมาใหม่ เมื่อรถจักรไอน้ำ C56 จำนวน 90 คันได้ถูกส่งมาใช้งานในแถบเอเชียตะวันออกเฉียงใต้ ด้วยเหตุผลที่มีน้ำหนักกดเพลาไม่มากเกินไปนักกับสภาพเส้นทางนี้เพราะในสมัยนั้นรางของประเทศไทยรับน้ำหนักกดเพลาสูงสุดได้แค่เพียง 10.5 ตันเท่านั้น ในขณะที่รถจักร C56 มีน้ำหนักกดเพลาที่ 10.6 ตัน (เคยมีการนำเอารถจักรไอน้ำ C58 มาวิ่งจำนวน 4 คัน แต่ภายหลังได้นำกลับไปเพราะมีน้ำหนักกดเพลาถึง 13.5 ตัน) นอกจากนั้นก็ต้องทำการเปลี่ยนแปลงระบบห้ามล้อที่ใช้สั่งการรถพ่วงจากเดิมที่เป็นห้ามล้อลมอัดมาเป็นระบบห้ามล้อสูญญากาศ โดยติดตั้งเครื่องไล่ลมเข้าไปเพราะในแถบเอเชียตะวันออกเฉียงใต้ในเวลานั้นยังคงใช้ระบบห้ามล้อสูญญากาศอยู่ ไม่ว่าจะเป็นประเทศไทย , พม่า , กัมพูชาและมาเลเซีย
การรถไฟแห่งประเทศญี่ปุ่นสร้างรถจักร C56 มาเพื่อใช้งานกับรางที่มีความกว้างขนาด 1.067 เมตร ดังนั้นเมื่อนำมาใช้งานกับรางที่มีขนาดความกว้าง 1 เมตรในประเทศไทยจึงต้องทำการปรับล้อเพื่อให้สามารถใช้กับราง 1 เมตรได้ ( วิธีการนั้นไม่ได้ใช้วิธีการอัดแว่นล้อเข้ามาเหมือนกับที่ดำเนินการกับรถโดยสาร JR-West ในปัจจุบันนี้ ) แว่นล้อของรถจักร C56 ยังเป็นของเดิมที่ใช้กับราง 1.067 เมตร แต่ใช้วิธีการสร้างปลอกล้อขึ้นมาใหม่โดยให้มีขนาดความกว้างของพื้นล้อมากกว่าเดิมเพื่อให้เกาะกับรางขนาด 1 เมตรได้ ดังนั้นถ้าใครสังเกตก็จะเห็นว่าพื้นล้อของล้อกำลังรถจักรไอน้ำ C56 หมายเลข 713และ 715 ที่โรงรถจักรธนบุรี รวมทั้งที่จอดตั้งแสดงตามที่ต่างๆในประเทศไทยจะมีพื้นล้อกำลังที่กว้างกว่ารถจักรไอน้ำรุ่นอื่นๆ
ประวัติ > หลังสงครามโลกครั้งที่ 2 (พ.ศ. 2488 - พ.ศ. 2520; พ.ศ. 2529 - ปัจจุบัน)

ระหว่างสงครามโลกครั้งที่ 2 กรมรถไฟได้ประสบความเสียหายในบริภัณฑ์รถไฟและสิ่งปลูกสร้างเป็นอย่างมาก เมื่อสงครามได้ยุติลง จึงปรากฏว่ากรมรถไฟขาดแคลนรถจักรและล้อเลื่อนที่จะมาใช้การรับใช้ประชาชนตามสถานะเดิมต่อไป ดังนั้นในปี พ.ศ. 2489 ด้วยความเอื้อเฟื้อของสหประชาชาติได้จำหน่ายรถจักรไอน้ำที่เหลือใช้จากสงครามให้แก่กรมรถไฟจำนวน 68 คัน (รุ่นเลขที่ 380-447) เพื่อบรรเทาการขาดแคลนดังกล่าว รถจักรเหล่านี้เป็นชนิดมิกาโด (2-8-2) ซึ่งเรียกกันโดยเฉพาะในวงการของสหประชาชาติว่ารถจักร “แมคอาเธอร์” เป็นรถจักรที่สร้างโดยบริษัทต่างๆ ในสหรัฐอเมริกา ตามรายการจำเพาะที่กำหนดขึ้นโดยทางการทหารแห่งสหรัฐ
นอกจากนี้ยังได้รับรถจักรที่เหลือใช้จากสงครามของฝ่ายญี่ปุ่น ซึ่งนำมาใช้การในเอเซียอาคเนย์นี้ 50 คัน คือ รถจักรญี่ปุ่น รุ่นเลขที่ 701-746 (C-56) และ รุ่นเลขที่ 761- 764 (C-58)และเป็นรถจักรของการรถไฟสหพันธรัฐมลายู ซึ่งฝ่ายญี่ปุ่นนำมาใช้การในประเทศไทยระหว่างสงครามอีก 18 คัน คือรุ่นเลขที่ 801 (เจ้าของเดิมเรียกว่ารุ่น "P")
ประวัติ > หลังสงครามโลกครั้งที่ 2 (พ.ศ. 2488 - พ.ศ. 2520; พ.ศ. 2529 - ปัจจุบัน) > พ.ศ. 2488 - พ.ศ. 2520

หลังสงครามโลกครั้งที่ 2 ในปี พ.ศ. 2488 ใช้เป็นขบวนรถโดยสารจากธนบุรี - น้ำตกบนแขวงธนบุรี บนเส้นทางรถไฟสายใต้ มีน้ำหนักเบาที่สามารถผ่านสะพานถ้ำกระแซได้ ส่วนทางรถไฟสายเหนือ ทางรถไฟสายตะวันออกเฉียงเหนือ และทางรถไฟสายใต้ตั้งแต่แขวงชุมพรลงไปนั้น นิยมเป็นรถจักรสับเปลี่ยนทางนั้นกว่า เพราะมีน้ำหนักมากเล็กน้อย คือ 10.6 ตัน
ประวัติ > หลังสงครามโลกครั้งที่ 2 (พ.ศ. 2488 - พ.ศ. 2520; พ.ศ. 2529 - ปัจจุบัน) > พ.ศ. 2529 - ปัจจุบัน

และต่อมาก็ทำการซ่อมรถจักรไอน้ำโมกุล C56 หมายเลข 713 (C56 15) (C5615) และรถจักรไอน้ำโมกุล C56 หมายเลข 715  (C56 17) (C5617) เพิ่มอีก 2 คันเพื่อทำการเดินขบวนเสด็จ หมายกำหนดการสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จไปยังปราสาทเมืองสิงห์ จังหวัดกาญจนบุรี ในวันที่ 2 เมษายน พ.ศ. 2529 รถจักรไอน้ำทุกคันที่มีการซ่อม ได้ดัดแปลงระบบไฟฟ้า ห้ามล้อ และเครื่องยนต์ของรถจักร Henschel  เพื่อต่อพหุ ทำขบวนเป็นขบวนพิเศษนำทางขบวนเสด็จจาก กรุงเทพ – กาญจนบุรี – ท่ากิเลน และไปจอดรอที่ป้ายหยุดรถวังสิงห์ หมายกำหนดการ ใช้รถจักรไอน้ำญี่ปุ่นแปซิฟิค หมายเลข 824 พหุกับรถจักรไอน้ำญี่ปุ่นแปซิฟิค หมายเลข 850 ลากจูงขบวนเสด็จจาก สถานีหลวงจิตรลดา ไปถึงสถานีกาญจนบุรี โดย นายชำนาญ ล้ำเลิศ เป็น พนักงานขับรถคันนำ เมื่อทำขบวนเสด็จถึงสถานีกาญจนบุรี จอดเทียบให้ผู้ว่าราชการจังหวัด และข้าราชบริพาร ประชาชนเฝ้าเสด็จ และทางการรถไฟฯ ก็ได้ทำการเปลี่ยนหัวรถจักรไอน้ำใหม่โดยนำรถจักรไอน้ำโมกุล C56 หมายเลข 713 (C56 15) (C5615) และรถจักรไอน้ำโมกุล C56 หมายเลข 715 (C56 17) (C5617) ทำขบวนเสด็จต่อจาก สถานีกาญจนบุรี ไป ที่สถานีท่ากิเลน และเสด็จทางรถยนต์พระที่นั่งต่อไปยังปราสาทเมืองสิงห์ ซึ่งอยู่ห่างจากสถานีท่ากิเลนไปทางทิศตะวันตกประมาณ 3.5 กม. พนักงานรถจักรที่หน้าที่ขับรถชื่อนายกุล มณีกุล